דורון אלמוג

דורון אלמוג (נולד ב-18 במאי 1951) הוא יושב ראש הסוכנות היהודית, אלוף במילואים בצה"ל ופעיל חברתי למען אנשים עם לקות שכלית המשולבת בלקות נוספת. הוא משמש יו"ר הכפר השיקומי "עדי נגב נחלת ערן". אלמוג הוא חתן פרס ישראל על תרומה מיוחדת לחברה ולמדינה לשנת ה'תשע"ו. אלמוג נולד בראשון לציון, בנם הבכור של בת-עמי (תמי) לבית פרוסקובר ומתתיהו (מתי) אברוצקי. אחיו הם ערן, מודי והכתב רותם אברוצקי. הוא בוגר הפנימיה הצבאית לפיקוד שליד בית הספר הריאלי העברי בחיפה. בשנת 1969 התגייס לצה"ל, התנדב לצנחנים ושובץ בגדוד 202. בצנחנים עבר קורס מ"כים חי"ר. ב-1970 עבר את טבילת האש שלו כשהשתתף כלוחם במבצע רודוס, פשיטה על האי שדואן. בהמשך השלים קורס קציני חי"ר. לאחר קורס קצינים שימש כמפקד מחלקה בצנחנים בגדוד 202. כמפקד פלוגה בגדוד 202 השתתף ב-20 בפברואר 1973 במבצע ברדס 54–55, שכלל פשיטה מהים על בסיסי מחבלים לחופי טריפולי בלבנון. בהמשך תפקידו כמ"פ בגדוד פרצה מלחמת יום הכיפורים. אלמוג לחם בקרב ואדי מבעוק והיה מועמד לצל"ש על פועלו. במלחמה זו נהרג אחיו הצעיר, ערן, ששירת בחיל השריון ברמת הגולן. לאחר המלחמה שימש אלמוג כמפקד פלוגה מסייעת בגדוד 202, בין היתר במלחמת ההתשה במובלעת הסורית ובקרבות על שיא החרמון, שם פיקד על מבצע "אורלנד 2". תפקידו הבא היה מפקד סיירת צנחנים, שאותה הוביל במבצע יונתן, שבמהלכו היה הלוחם הראשון שכף רגלו דרכה בשדה התעופה באוגנדה, סיירת הצנחנים, הייתה לכוח הראשון שפעל באנטבה. לוחמיה, שקפצו מן המטוס הראשון בעודו נוחת על המסלול, אבטחו את נחיתת שלושת המטוסים האחרים, הניחו פנסים על מסלול הנחיתה החשוך כדי לעשותו מואר בעבור המטוסים הנוחתים והשתלטו על מגדל הפיקוח החדש. תפקידו הבא של אלמוג היה מפקד גדוד הנח"ל המוצנח, אותו הוביל במבצע מוביל ובמבצע סיגל. במלחמת של"ג, בעודו מפקד על בסיס האימונים של חטיבת הצנחנים, הוביל את גדס"ר צנחנים שאיגד תחתיו לראשונה את היחידות החטיבתיות. כוחו של אלמוג נקרא בשם "כוח עוגן", והוא עמד בראשו מהנחיתה בשפך נהר האוואלי ועד המצור על ביירות. אלמוג אמר על חלקו במלחמה: ”במלחמת שלום הגליל הלכתי ברגל שבעים קילומטר, לחמתי שבעה ימים, קרב אחרי קרב, מארב אחרי מארב”. בשנים 1982–1984 פיקד אלמוג על יחידת שלדג, והוביל אותה במבצע משה. ב-1988 קיבל לידיו את הפיקוד על חטיבת הצנחנים, והוביל אותה בפעולות הביטחון השוטף והמבצעים המיוחדים בלחימה כנגד המחבלים בדרום לבנון, שהבולט שבהם היה מבצע שומרי יער, פשיטה של סיירת צנחנים בעומק לבנון. ב-1990 מונה למפקד עוצבת עמוד האש וב-1991 לקצין חי"ר וצנחנים ראשי. תפקידו הבא היה מפקד אוגדת עזה. בתפקידו זה פיקד, בין היתר, על מבצע בו הרגו לוחמי יחידת שמשון את עימאד עקל שרצח במו ידיו עשרה חיילים ואזרחים. לאחר מכן, בשנים 1997–2000, עמד בראש חטיבת התורה וההדרכה. בסוף שנת 2000, אחרי פרוץ האינתיפאדה השנייה, החליף את האלוף יום טוב סמיה כמפקד פיקוד הדרום. במשך כהונתו הצליח לשמור את הטרור שמקורו ברצועת עזה ברמה נמוכה יחסית ולמנוע זליגת טרור מהרצועה אל תוך ישראל. תקריות בולטות בתקופתו כללו השמדת 4 טנקים ממטעני גחון רבי עוצמה, דבר שהגדיל את השימוש בדחפורים משוריינים לפתיחת צירים וחישוף. בשנת 2003 סיים את תפקידו, והוחלף על ידי דן הראל. ב-2006 מונה אלמוג לעמוד בראש ועדת חקירה צבאית (ועדת אלמוג), שמונתה כדי לחקור את מחדלי חטיפת שני חיילי צה"ל: אהוד גולדווסר ואלדד רגב והנסיבות שהובילו למלחמת לבנון השנייה. דורון אלמוג קיבל את אות אביר איכות השלטון לשנת 2007 בקטגוריית צבא וביטחון "בהוקרה על תרומה ייחודית, הן בשירות הצבאי והן בחיים האזרחיים, להגנה על החלש וחסר הישע ולחיזוק איכות החברה והשלטון בישראל". נגד אלמוג הוצא בבריטניה צו מעצר, מאחוריו עמד ארגון פלסטיני-בריטי שיוצג על ידי עו"ד דניאל מחובר, בחשד לעבירות על אמנת ז'נבה. צו המעצר התייחס למעורבותו בהרס כ-50 בתי פלסטינים ברפיח בעקבות רציחת חיילי צה"ל באזור. אלמוג, שטס לבריטניה במטוס של אל על על מנת לגייס כספים לפעילות חברתית אזרחית, הוזהר על ידי השגריר הישראלי, צבי חפץ, ברגע הנחיתה כי הוגש נגדו צו המעצר. הוא נותר במטוס, בהתאם להמלצת הפרקליטות, ושב לישראל, מחשש שייעצר. בסופו של דבר בוטל הצו ושר החוץ הבריטי, ג'ק סטרו, התנצל בפני עמיתו הישראלי, סילבן שלום, על הפרשה. למשך מספר שנים לאחר התקרית נאלץ אלמוג לפנות לפרקליטות המדינה על מנת שתאשר כל יציאה שלו לחו"ל לאחר בדיקה משפטית בארץ היעד. מאז שנת 2005, עמד אלמוג בראש קבוצת ההשקעות "אתלון" (Athlone Global Security), אותה הקים. עיקר השקעות החברה היו בטכנולוגיות ישראליות מקוריות המיועדות ליישומים אזרחיים להגנה מפני טרור. הקבוצה כשלה במרבית השקעותיה. לאחר שפרש מצה"ל החל אלמוג בהקמת הכפר השיקומי עדי נגב למבוגרים בעלי פיגור שכלי קשה או משולב בלקויות קוגניטיביות נוספות. בנו, ערן, נפטר בגיל 23 ממחלת קסטלמן, מספר חודשים אחרי שאלמוג ושותפיו סיימו את עבודות הפתיחה של המוסד והכפר השיקומי נושא את שמו: עלה נגב-נחלת ערן. גם לאחר מותו של ערן, דורון אלמוג נותר פעיל בעמותה, וביום העצמאות ה'תשס"ו (2006) היה בין מדליקי המשואות כאות הוקרה על פעילותו למען האוטיסטים ופגועי המוחין בחברה. בשנת 2022 זכה בפרס ירושלים לרווחה ובריאות מטעם ערוץ 7 על הקמת הכפר. ב-4 בדצמבר 2011 אישרה הממשלה את מינויו של אלמוג לתפקיד ראש המטה ליישום התוכנית להסדרת התיישבות הבדואים בנגב, תוך מתן היתר להמשיך לגייס תרומות למען עמותת "עלה נגב-נחלת ערן". ב-2016 זכה בפרס ישראל למפעל חיים. אלמוג בעל תואר שני במנהל עסקים מאוניברסיטת תל אביב ותואר שני ביחסים בינלאומיים מאוניברסיטת חיפה. זכה בפרס צ'ציק של אוניברסיטת תל אביב ומרכז יפה למחקרים אסטרטגיים על מחקרו בתחום ההרתעה המצטברת. ב-16 ביוני 2022 פרסמה ועדת המינויים של הסוכנות היהודית את המלצתה על אלמוג לתפקיד יושב ראש הסוכנות. מינויו אושר על ידי חבר הנאמנים של הסוכנות ב-10 ביולי. נכנס לתפקידו ב-21 באוגוסט 2022. אלמוג נשוי לדידי ולהם שלושה ילדים. לבן ערן, שנקרא על שם אחיו של אלמוג, היה צירוף של אוטיזם ושל פיגור שכלי קשה כתוצאה מפגיעה מוחית מלידה, ונפטר ב-6 בפברואר 2007 בגיל 23. הבת, שוהם, נולדה עם פגיעה קשה בעורק הלב, ונפטרה ב-1991, חודש בלבד לאחר לידתה. בתו נצן היא ד"ר לחינוך, חברת סגל החוג לחינוך בקריה האקדמית אונו. נצן היא לקוית ראייה והייתה ממקימי הלשכה בהסתדרות של הממונה על תעסוקת אנשים עם מוגבלות. ב-7 באוקטובר 2023, במהלך מתקפת הפתע על ישראל, נרצחו 2 מבני משפחתו ו-4 נחטפו בטבח בכפר עזה. ארבעת החטופים הושבו לישראל ב-26 בנובמבר. אלמוג מתגורר בנס ציונה. גל הירש, סיפור מלחמה סיפור אהבה, תל אביב: ידיעות אחרונות, 2009, מסת"ב 9789654828109 עמוס הראל, אבי יששכרוף, המלחמה השביעית, תל אביב: ידיעות ספרים, 2004, מסת"ב 9655117677 עמוס הראל ואבי יששכרוף, קורי עכביש, תל אביב: ידיעות אחרונות, 2008, מסת"ב 9654824310 עפר שלח ורביב דרוקר, בומרנג, ירושלים: כתר, 2005, מסת"ב 965071376X עפר שלח ויואב לימור, שבויים בלבנון: האמת על מלחמת לבנון השנייה, תל אביב: ידיעות אחרונות, 2007, מסת"ב 9654824086 אביגדור שחן, מבצע כדור הרעם הוא מבצע אנטבה, ראשון לציון: מסדה, 1993 יורם יאיר, אתי מלבנון - סיפורה של חטיבת הצנחנים במלחמת לבנון, משרד הביטחון – ההוצאה לאור, 1990 יורם יובל, ישראל - שיחת נפש, כנרת זמורה ביתן, 2012, עמ' 41 - 46, ISBN=9789655523348 אלוף במיל' דורון אלמוג, באתר פרס ישראל דיאנה בחור-ניר, לבני: "התביעות באנגליה - בומרנג שיחזור אליהם", באתר ynet, 13 בספטמבר 2005 דליה שחורי, הוויכוח על הסרבנות מגיע לצמרת צה"ל, באתר הארץ, 6 בפברואר 2002 אמיר בוחבוט, אלופים במיל' כותבים למעריב: כך נגיב בעזה, באתר nrg‏, 25 בדצמבר 2008 אמיר אורן, רמטכ"ל ליום אחד, באתר הארץ, 17 בנובמבר 2006 היאלי יעקבי, היום שאחרי, באתר ישראל היום, 24 באפריל 2011 שרון שפורר, התחילו עם 360 מיליון שקל, גמרו עם שלושה, באתר TheMarker‏, 11 במאי 2012 אמיר בוחבוט‏, "הטנק הראשון חטף שלושה טילים. היו צרחות בקשר", באתר וואלה, 8 ביוני 2012 אורי מילשטיין, "דורון רובין ודורון אלמוג - לבנות את צה"ל מחדש", מקור ראשון ‏ 22.12.2006, כפי שהועלה באתר פרש האלוף במיל' אלמוג: אחריות בצבא מתחילה מהעומד בראש, באתר וואלה, 13 בנובמבר 2006 אלוף בן ועמוס הראל,קראתי לזה סוג של אוטיזם, הארץ, ‏ 08.10.2000, כפי שהועלה באתר פרש מיכל יעקב יצחקי, "הפרס הזה מגיע לערן. אלמלא הוא, הייתי אדם אחר", באתר ישראל היום, 8 באפריל 2016 אהרון ברנע מראיין את חתן פרס ישראל לשנת תשע"ו האלוף דורון אלמוג בתוכנית "מחוץ לזמן" של ערוץ הכנסת, באתר יוטיוב, 29 במאי 2016 יובל מלחי, פרק 310 – המלחמות של דורון אלמוג, באתר "קטעים בהיסטוריה", 8 במאי 2019 גאולה אבן-סער - ב"שיחה אישית" עם דורון אלמוג, באתר כאן 11, 13 במאי 2019 אריאל ויטמן, ‏המלחמה תפסה את דורון אלמוג חשוף בכל החזיתות. עכשיו הוא מדבר, באתר גלובס, 23 בפברואר 2024 מכּתביו: (הקישור אינו פעיל, 1 באפריל 2018)דבר המפקד - דורון אלמוג דורון אלמוג מספר על תקופתו כמח"ט הצנחנים. שום דבר לא עזר, במחנה, ‏ 21 במאי 2010, כפי שהועלה באתר פרש. דורון אלמוג, רוח ישראלית: 35 שנים למבצע אנטבה, באתר ישראל היום, 4 ביולי 2011 פיקוד מעולה, מיומנות ואומץ, מערכות 328, פברואר 1993, עמ' 46-52 קרב ה-14 באוקטובר בגזרת ואדי מבעוק, מערכות 266, נובמבר 1978, עמ' 27-20 לקחי מש"י כמשבר בהתפתחות תורת הלחימה, מערכות 354, נובמבר 1997, עמ' 2-9 מקום המפקד בקרב - ההתקדמות מהאוולי לביירות, מערכות 443, 2012 כך נמנע טילים מהחמאס, באתר הארץ, 1 בדצמבר 2012 דורון אלמוג (אברוצקי), באתר "בהשקט ובבטחה". דורון אלמוג, המטכ"ל ה-30, במחנה, ‏ 06.05.1999, כפי שהועלה באתר פרש. על מבצע ברדס "54-55" באתר חטיבת הצנחנים יהודה קורן, קשוח, עקשן, כותב שירים, ידיעות אחרונות מוסף 7 ימים, ‏ 15.04.1994, כפי שהועלה באתר פרש. כותבים שונים, מילות פרידה מוסף הספדים מיוחד לערב יום הזיכרון, באתר ידיעות אחרונות, ‏24 באפריל 2023 שמעון איפרגן, ‏אחרי 39 שנה: קצין הצנחנים התאחד עם הקסדה שהצילה את חייו, באתר ‏מאקו‏, 6 באוקטובר 2013 גל פרל, "התנסות קשה בתחום המנהיגות, בכושר העמידה וביכולת הספיגה", הבלוג על הכוונת, ‏ 15 באוקטובר 2015. טלי חרותי-סובר, "פרויקט פורץ דרך שאין כמוהו בעולם", באתר ynet, 26 בדצמבר 2005 דורון אלמוג, רוח ישראלית: 35 שנים למבצע אנטבה, באתר ישראל היום, 4 ביולי 2011 אביחי בקר, אלוף עצבות, באתר הארץ, 24 באפריל 2002 מאיר פעיל, "המפקד: מנהיגות צבאית בדרכי נועם", בני ברק: הקיבוץ המאוחד, 2003, עמ' 173 שחר הלווינג, ראש בראש, ביטאון ביבשה גיליון 8, ‏ דצמבר 2008. גל פרל, "ייחודו הבולט של צה"ל, שהמפקדים הם סוד כוחו": לקחים מ־1982 ו־2023, מערכות, ‏ 11 באפריל 2024. עפר שלח ורביב דרוקר, "בומרנג", הוצאת כתר, 2005, עמודים 32-33. אמילי עמרוסי, כפר אבא, במקור, באתר ישראל היום, 15 באוקטובר 2010; כעת, מתוך ארכיון האינטרנט גל פרל פינקל, אנשים אחים אנחנו, הבלוג על הכוונת, ‏ 27 בפברואר 2022. שי לוי, ‏חשיפה: כך חולצו אנשי המוסד מלב המדבר בסודן, באתר ‏מאקו‏, 18 ביוני 2014 דבר המפקד - דורון אלמוג, דורון אלמוג מספר על תקופתו כמח"ט הצנחנים, מתוך אתר חטיבת הצנחנים אור בוטבול ונועה הורוויץ, שוט גנץ, כתבה על גנץ כמג"ד גדוד 890 של הצנחנים, במחנה, 9 בפברואר 2011 יוסי פלד, איש צבא (כתבה: רונית ורדי), תל אביב: ספרית מעריב, תשנ"ג-1993, עמ' 361 גל פרל פינקל, בדרום מתקיימת דינמיקה של הסלמה, אבל בינתיים ישראל לא מנהלת אותה, באתר זמן ישראל, 3 בנובמבר 2019 אמיר אורן, רמטכ"ל ליום אחד, באתר הארץ, 17 בנובמבר 2006. עמוס הראל, המשט לעזה - גיורא איילנד - האיש הנכון, בזמן הנכון, באתר הארץ, 8 ביוני 2010 דורון אלמוג בין הזוכים באות "אביר איכות השלטון", באתר ynet, 13 ביוני 2007 שלומי שטיין, רודפו של האלוף אלמוג - ישראלי, באתר nrg‏, 13 בספטמבר 2005 יובל יועז, אלמוג: אני מצפה מישראל שתגן עלי, באתר הארץ, 13 בספטמבר 2005 שר החוץ הבריטי התנצל על תקרית אלמוג, באתר News1 מחלקה ראשונה, 19 בספטמבר 2005 ריאיון עם בן כספית, ערוץ 2, ה-1 בינואר 2009 17:30 שרון שפורר, התחילו עם 360 מיליון שקל, גמרו עם שלושה, באתר TheMarker‏, 11 במאי 2012 רותם אברוצקי, הכפר של דורון וערן, באתר ynet, 9 במרץ 2007 ענת ברשקובסקי ורועי מנדל, נפטר בנו של האלוף במיל' דורון אלמוג, באתר ynet, 8 בפברואר 2007 גלעד גרוסמן, לתפארת מדינת ישראל, באתר nrg‏, 2 במאי 2006 הוכרזו זוכי פרס ירושלים 2022, באתר ערוץ 7, 19 בינואר 2022. א. אישור מינוי ראש המטה ליישום התכנית להסדרת התיישבות הבדואים בנגב ב. היתר לגיוס תרומות עבור עמותת "עלה נגב - נחלת ערן", החלטה מספר 3903 של ממשלת ישראל, משנת 2011, באתר של משרד ראש הממשלה, מיום 4 בדצמבר 2011 איתמר אייכנר, אלוף (במיל') דורון אלמוג נבחר ליו"ר הסוכנות היהודית, באתר ynet, 16 ביוני 2022 היום נכנס לתפקידו אלוף (מיל') דורון אלמוג, כיו"ר הנהלת הסוכנות היהודית לא״י. טוויטר - הסוכנות היהודית, באתר Twitter אודי סגל, 6 מבני משפחתו של אלוף במיל' דורון אלמוג נרצחו: "הכאב הוא נורא", באתר חדשות 13, 9 באוקטובר 2023 מתן צורי, 4 מבני משפחתו של דורון אלמוג נחטפו לעזה, וכבר לא מוגדרים נעדרים: "אנחנו נרגשים, הם בחיים וזה הכי חשוב", באתר ynet, 18 באוקטובר 2023 השיחה עם אלמוג התקיימה במסגרת תוכנית "שיחת נפש", ששודרה במקור בHOT בידור ובהטלוויזיה החינוכית ומובאת בספר בעריכה מינימלית בשפת הדיבור של המשוחחים